टाइम8, मार्स 07 : बोखावजायै कामरुप आरो नलबारि जिला आथिखाल बाकसा जिलानि सिङाव थानाय मुसलपुर हालामनि गागि खन्थागिरि बरुन बर’आ थांनाय इं 1959 मायथाइनि 1 फेब्रुवारी खालारखालि 1 नं काटलिगाव ( पुरानहाउली) गामियाव जोनोम मोनदोंमोन। बिथां गेदेमा खन्थाइगिरिया बोहैथि बोसोरनि थांनाय 30 जानुवारी खालारखालि 62 बोसोर बैसोआव बे बुहुमखौ नागारलांबाय। थांनानै थानाय समाव बिथांनि आखाइजों सोरजिजानाय बिजाबफोरनि मुङा फारियै – (1) रुगुं फैसालिनि आबिर बिलिरनानै (2) ओलोंगिखां (3) हांमा -हांसाजों सुजुनाय गोमो-गोथां गाबनि गांसे रजे आगर फालि आरो (4) जोंमा। बेनि अनगायैबो बिथां बर’आ “गोरबोनि बिबार” मुंनि गांसे आबुं बर’ सावथुन लिरदोंमोन। बिथांनि लिरनाय बे सावथुनजों मुसलपुर हालामाव हारिमुनि जाख्रिखांनायखौ बै समावनो लाबोनो हादों।